**ชุดที่ ๑ ความปลอดภัยในการทำงานในสถานที่อับอากาศ**

**แผ่นที่ ๑**

**สถานที่อับอากาศ(Confined Space)** หมายถึง บริเวณที่

1. มีขนาดเพียงพอที่คนสามารถเข้าไปและปฏิบัติงานได้
2. มีทางเข้าออกจำกัด เช่น ถัง ไซโล ห้องนิรภัย ถ้ำ อุโมงค์ หลุมที่มีทางเข้าจำกัด ท่อ แทงค์น้ำ ช่องใต้พื้นอาคาร เป็นต้น
3. ไม่ได้ออกแบบมาเพื่อให้ปฏิบัติงานในพื้นที่นั้นอย่างต่อเนื่อง

**แผ่นที่ ๒**

**ความเป็นอันตรายในสถานที่อับอากาศ**

1. บรรยากาศที่เป็นอันตราย เช่น บรรยากาศที่ระเบิดได้ มีออกซิเจนไม่เพียงพอ หรือมีมากเกินไป มีแก๊สหรือไอที่เป็นพิษ เป็นต้น
2. สภาพการทำงานที่เป็นอันตราย เช่น ทางเข้า-ออกเล็กหรือแคบเกินไป ระบบระบายอากาศไม่เพียงพอ อุปกรณ์ไฟฟ้าไม่พร้อมใช้งาน เป็นต้น

**แผ่นที่ ๓**

**มาตรการป้องกันอันตรายในการทำงานในสถานที่อับอากาศ**

1. จัดทำป้าย “ที่อับอากาศ อันตราย ห้ามเข้า” ติดหน้าทางเข้าออกที่อับอากาศทุกแห่ง
2. ตรวจสอบปริมาณก๊าซติดไฟ และออกซิเจนต้องไม่น้อยกว่าร้อยละ ๑๙.๕ และจะต้องไม่เกินร้อยละ ๒๓.๕
3. ถังดับเพลิงต้องมีประสิทธิภาพและมีจำนวนที่เพียงพอ
4. อุปกรณ์ไฟฟ้าที่นำเข้าไปในสถานที่อับอากาศต้องเหมาะสม มีสภาพสมบูรณ์และปลอดภัย
5. จัดให้มีอุปกรณ์ PPE อุปกรณ์ช่วยเหลือและช่วยชีวิตที่เหมาะสม

**แผ่นที่ ๔**

**บทบาทหน้าที่ของผู้ที่เกี่ยวข้องในการปฏิบัติงานใน “ที่อับอากาศ”**

**ผู้อนุญาต** – ประเมินความเป็นอันตรายในพื้นที่ ออกหนังสืออนุญาตทำงาน อนุมัติให้มีการทำงานในที่อับอากาศ วางแผนการปฏิบัติงาน ตรวจสอบพื้นที่ก่อนและระหว่างปฏิบัติงาน

**ผู้ควบคุมงาน** – วางแผนการทำงานและการป้องกันอันตราย ควบคุมดูแลผู้ปฏิบัติงาน ชี้แจงหน้าที่ วิธีทำงาน การป้องกันอันตราย สั่งหยุดงานชั่วคราวได้

**ผู้ช่วยเหลือ** – ให้ความช่วยเหลือผู้ปฏิบัติงานหากเกิดเหตุฉุกเฉิน ไม่ให้ผู้ไม่เกี่ยวข้องเข้าพื้นที่ ตรวจสอบรายชื่อและจำนวนผู้เข้าปฏิบัติงาน ตรวจสอบอุปกรณ์ช่วยชีวิตให้พร้อมใช้งาน

**ผู้ปฏิบัติงาน** – ตระหนักถึงความปลอดภัยในการทำงาน แจ้งอันตรายเมื่อเกิดเหตุฉุกเฉิน สวมอุปกรณ์ PPE ตลอดระยะเวลาปฏิบัติงาน

**หมายเหตุ** ผู้ที่เกี่ยวข้องทุกคนต้องผ่านการอบรมตามบทบาทหน้าที่ ตามที่กฎหมายกำหนด

**แผ่นที่ ๕**

**การเตรียมการกรณีเกิดเหตุฉุกเฉินขณะปฏิบัติงานในสถานที่อับอากาศ**

1. ตรวจสอบและให้มีการเตรียมพร้อมตรวจสอบดูว่าการแจ้งเหตุฉุกเฉิน
2. มีเครื่องมือกู้ภัยและช่วยชีวิตที่พร้อมใช้งานได้ทันสถานการณ์
3. มีทีมกู้ภัยช่วยชีวิตที่สามารถปฏิบัติหน้าที่ได้ทันสถานการณ์
4. พร้อมสำหรับดำเนินการตามขั้นตอนกรณีเกิดเหตุไฟไหม้ หรือเหตุฉุกเฉินอื่นๆ
5. มีความพร้อมสำหรับการยกเลิกการปฏิบัติเมื่อจำเป็น